《恭寿杖歌为虚舟丈赋》
清代·张揆方

吾闻桃竹产自铜梁山，滇池赤藤光斑斓。岂如黄山白岳千岁连理木，枝柯交错文采珊瑚殷。

斫成拄杖不佻复不笨，形模两两文螭蟠。实中密节中尺度。

铭词刀剑兼盂槃。恭寿先生廿年前，征车使节无时间。

桐溪荆溪互游历，南走楚越西秦关。挂冠归来越一纪，买田筑室蓉湖湾。

葛陂老龙手中握，踏遍江北江南山。而我百事欲屏弃，日奉谈笑开容颜。

读书之台望湖阁，烟消日出悬铜钚。杖头百钱亦易办，青鞋布袜相追攀。

作者简介：张揆方，字道营，号同夫，嘉定人。康熙丁酉举人。有《米堆山人诗钞》。